text: Regn og rusk - men ingen skader
  18 november 2016 kl. 05.46
  DMI har tidlig fredag morgen meddelt, at varslet om vindstød af stormstyrke ved Vadehavet og vestkysten ophører. Fredagen vil dog fortsat byde på en frisk vind.
  DMI advarede torsdag om natlige vindstød af stormstyrke ved vestkysten - men tidligt fredag morgen er blæsten taget af uden at efterlade sig større skader end væltede skilte og afspærringer ved et par vejarbejder.
  - Vi har ikke haft en eneste henvendelse om skader eller forhold udløst af nattens vejr, siger vagtchef Claus Skovggaard, Syd- og Sønderjyllands Politi, til TV SYD fredag morgen.
  DMIs helt friske bud på fredagsvejret lyder på let til frisk vind og ved Vadehavet og Vestkysten i perioder op til hård vind eller kuling. Fredagen være mest skyet og vi får spredte byger med temperaturer på omkring 7 grader.
  DMI varsel om vindstød af stormstyrke ophører: https://t.co/HsShtHFM2H pic.twitter.com/1Pbqz4Ezs2
  
  